PRÁVO A SPRAVODLIVOSŤ

PRÁVO A SPRAVODLIVOSŤ je bývalá slovenská politická strana, existujúca v rokoch 20112017. Ideologicky sa strana vymedzovala voči všetkým ostatným slovenským politickým stranám, pričom avizovala "spoločenskú zmenu". Strana chcela presadzovať lepšiu vymožiteľnosť právneho štátu a bojovať proti korupcii a nezamestnanosti. Od založenia bol predsedom strany Peter Puškár.

Programové hodnoty strany 
Pri svojom vzniku strana prezentovala štyri programové piliere: 
 náš štát
 naše potreby
 naša ekonomika a hospodárstvo
 náš priestor na život. 

V rámci nich avizuje Právo a spravodlivosť zameranie na odhaľovanie korupcie a klientelizmu v štátnej správe, projekt zníženia nezamestnanosti, verejné financie a životné prostredie. Strana si zároveň uvedomuje dôležitosť regionálnej politiky a nutnosť riešenia problémov na komunálnej úrovni, a preto kladie dôraz na regionálne štruktúry a komunálnu politiku.

Volebné výsledky 
Strana sa doteraz zúčastnila na celoštátnej úrovni vo voľbách do Národnej rady Slovenskej republiky v roku 2012, volieb do Európskeho parlamentu v 2014 a komunálnych volieb 2014. V prvom prípade dosiahla 0,41% za 10604 obdržaných hlasov, v druhom získala 1,66% za 9 322 hlasov (dvanásta strana v poradí výsledkov).. V komunálnych voľbách 2014 obsadila miesta 10 primátorov (starostov) a 82 poslancov v samosprávnych orgánoch.

Referencie 

Politické strany na Slovensku v likvidácii